মহানগর ওয়েবডেস্ক: প্রাক্তন সাংসদ কুণাল ঘোষের মুখবন্ধ করতেই তাকে গ্রেফতার করিয়েছিল সিটের তত্কালীন প্রধান রাজীব কুমার৷ এই অভিযোগ এতদিন শোনা গিয়েছিল কুণাল ঘোষের মুখেই৷ তবে এবার সেই কথাই ধ্বনিত হল সিবিআইয়ের গলাতেও৷ মঙ্গলবার বারাসত স্পেশাল কোর্ট জানিয়ে দিয়েছিল রাজীব কুমারের আগাম জামিনের মামলা শোনার এক্তিয়ার নেই তাদের৷ এরপর বিচারকের পরামর্শ মতো তড়িঘড়ি জেলা দায়রা আদালতে মামলা দায়ের করে রাজীব কুমারের আইনজীবী৷ সেই মামলাতেই সিবিআইয়ের আইনজীবী একের পর এক অভিযোগ তোলে প্রাক্তন পুলিশ কমিনারের বিরুদ্ধে৷ আর সেখানেই সওয়াল করতে গিয়ে আইনজীবী বলেন, "সাংসদ কুণাল ঘোষ আওয়াজ তুলেছিলেন স্পেশাল ইনভেস্টিগেশন টিম বা এসআইটি-র তদন্ত নিয়ে।
মুখবন্ধ করতেই কুণালকে গ্রেফতার করেছিল রাজীব, সিবিআইয়ের গলায় পুরোনো কুণাল-সুর